《次韵长儿生日示诸弟》
宋代·陈著

吾爱吾儿责望儿，终身实处看平时。
夫妻琴瑟方为顺，伯仲壎箎便是诗。
要向鲁邹中进步，先从曾闵上求知。
酒边见汝倾心句，不觉摇头笑脱颐。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。